***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2015. október 15.**

**Javaslat a József Attila Könyvtár Szervezeti és Működési Szabályzata jóváhagyására**

**Előadók:** az oktatási, kulturális, ifjúsági és sportbizottság elnöke

 az ügyrendi, igazgatási és jogi bizottság elnöke

**Előkészítő:** dr. László Borbála jogi és szervezési igazgató

Bokor Zsuzsanna kulturális ügyintéző

**Meghívott:** Katona Zsuzsanna, a József Attila Könyvtár igazgatója

**Véleményező bizottságok:**

Oktatási, kulturális, ifjúsági és sport bizottság 2015.10.06.

ügyrendi, igazgatási és jogi bizottság 2015.10.07.

**A napirendi pont rövid tartalma:** A József Attila Könyvtár alapító okiratát a gazdálkodás rendjének megváltozása miatt, és egyéb jogszabályváltozások miatt módosította a Közgyűlés. Az intézmény új SZMSZ-e az alapító okirat módosítása mellett a belső ellenőrzésről szóló szabályozást is tartalmaz, továbbá bővült a csatolt mellékletek köre is.

**A napirendi pont előkészítőinek adatai:**

Osztály neve: Jogi és Szervezési Igazgatóság

 Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 26754-2/2015

Előkészítő aláírása: Bokor Zsuzsanna sk.

Igazgató / Osztályvezető aláírása: dr. László Borbála h. dr. Petánszki Lajos sk.

**A törvényességi ellenőrzésre vonatkozó adatok:**

Törvényességi ellenőrzést végző személy: dr. Horváth Petra sk.

Leadás dátuma: 2015.09.30.

Ellenőrzés dátuma: 2015.10.02.

Törvényességi észrevétel: Van/Nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyílt ülés

**Egyéb megjegyzések: -**

**JAVASLAT**

 **a József Attila Könyvtár Szervezeti és Működési Szabályzata jóváhagyására**

**Tisztelt Közgyűlés!**

Dunaújváros Megyei Jogú Város Közgyűlése a 147/2013.(IV.25.) határozatával fogadta el a József Attila Könyvtár Szervezeti és Működési Szabályzatát. (Lásd 1. számú melléklet)

Az igazgatónő a Közgyűlés 110/2015.(III.19.) határozatára hivatkozással kezdeményezte egy új SZMSZ jóváhagyását. (Lásd 2. számú melléklet)

Az államháztartási törvény végrehajtásáról szóló 368/2011. (XII.31.) Korm. rendelet 13.§-a az alábbiak szerint szabályozza a költségvetési szervek szervezeti és működési szabályzata tartalmát:

***„13. §*** *(1) A költségvetési szerv szervezeti és működési szabályzata tartalmazza*

*a) a költségvetési szerv alapításáról szóló jogszabály teljes megjelölését, ha a költségvetési szerv alapításáról jogszabály rendelkezett,*

*b) a költségvetési szerv alapító okiratának keltét, számát, az alapítás időpontját,*

*c) az ellátandó, és a kormányzati funkció szerint besorolt alaptevékenységek, rendszeresen ellátott vállalkozási tevékenységek megjelölését,*

*d) azon gazdálkodó szervezetek részletes felsorolását, amelyek tekintetében a költségvetési szerv alapítói, tulajdonosi (tagsági, részvényesi) jogokat gyakorol,*

*e) a szervezeti felépítést és a működés rendjét, a szervezeti egységek - ezen belül a gazdasági szervezet - megnevezését, feladatait, a költségvetési szerv szervezeti ábráját,*

*f) azon ügyköröket, amelyek során a szervezeti egységek vezetői a költségvetési szerv képviselőjeként járhatnak el,*

*g) a szervezeti és működési szabályzatban nevesített munkakörökhöz tartozó feladat- és hatásköröket, a hatáskörök gyakorlásának módját, a helyettesítés rendjét (ideértve - a költségvetési szerv vezetőjének és gazdasági vezetőjének akadályoztatása esetén vagy ha a tisztség ideiglenesen nincs betöltve - az általános helyettesítés rendjét), az ezekhez kapcsolódó felelősségi szabályokat,*

*h) jogszabályban meghatározott kivétellel a munkáltatói jogok gyakorlásának - ideértve az átruházott munkáltatói jogokat is - rendjét, és*

*i) azoknak a költségvetési szerveknek a felsorolását, amelyek tekintetében a költségvetési szerv az* [*Áht. 10. § (4a)*](http://uj.jogtar.hu/) *és* [*(4b) bekezdése*](http://uj.jogtar.hu/) *alapján a* [*9. § (1) bekezdése*](http://uj.jogtar.hu/) *szerinti feladatokat ellátja.”*

A Közgyűlés a hivatkozott márciusi határozatával hozta létre az intézmény új alapító okiratát, a Szervezeti és Működési Szabályzatot ennek megfelelően kellett átdolgozni (a legfontosabb változás, hogy az intézmény gazdálkodását a GESZ végzi, korábban a könyvtár önállóan gazdálkodó szervezet volt, és ellátta az Intercisa Múzeum pénzügyi-gazdálkodási feladatait is.).

 A dokumentum a belső ellenőrzésre, és a belső kontrollra vonatkozó szakasszal is kiegészült. Az új SZMSZ- tartalmazza azokat az elemeket, amelyeket a kormányrendelet előír.

A Szervezeti és Működési Szabályzat mellékletei:

* alapító okirat,
* gyűjtőköri szabályzat,
* könyvtárhasználati szabályzat,
* munkamegosztási megállapodás (GESZ-szel)
* jogszabályok, szabályzatok

Javasoljuk a 2013-ban jóváhagyott Szervezeti és Működési Szabályzat hatályon kívül helyezését.

Az előterjesztést az oktatási, kulturális, ifjúsági és sportbizottság az október 6-ai ülésén tárgyalta, és 5 igen egyhangú szavazattal támogatta, az ügyrendi, igazgatási és jogi bizottság október 7-én tárgyalta és 5 igen, egyhangú szavazattal közgyűlési tárgyalásra alkalmasnak ítélte.

A fentiek alapján az alábbi határozati javaslatot terjesztjük elő:

1. HATÁROZATI JAVASLAT

**Dunaújváros Megyei Jogú Város Közgyűlésének**

**…/2015. (X.15.) határozata**

**a József Attila Könyvtár Szervezeti és Működési Szabályzatának jóváhagyásáról**

Dunaújváros Megyei Jogú Város Közgyűlése 2015. november 1-jei hatállyal jóváhagyja a József Attila Könyvtár határozat mellékleteként csatolt Szervezeti és Működési Szabályzatát, egyúttal a Közgyűlés hatályon kívül helyezi a József Attila Könyvtár Szervezeti és Működési Szabályzatának jóváhagyásáról szóló 147/2013.(IV.25.) határozatát.

**Felelős:** - a határozat közléséért:

 a polgármester

 - a határozat közlésében való közreműködésért:

 a jogi és szervezési igazgatóság igazgatója

 **Határidő:** 2015. október 30.

 Dunaújváros, 2015. október 15.

  **Sztankovics László s.k. Tóth Kálmán sk.**

 **az oktatási, kulturális az ügyrendi, igazgatási és jogi**

 **ifjúsági és sportbizottság elnöke bizottság elnöke**